b'\n_START_ARTICLE_\nGulpudret rotvikler\n_START_SECTION_\nUtseende\n_START_PARAGRAPH_\nEn middelsstor (vingespenn 12-16 millimeter), gr\xc3\xa5brun vikler. Forvingen er gr\xc3\xa5brun med gule skjell spredt jevnt og ganske tett utover hele vingeflaten. Den ligner p\xc3\xa5 gr\xc3\xa5 rotvikler (Dichrorampha plumbana), men sistnevnte har ikke gule skjell i vingens indre del. Ved forkanten er det noen litt utydelige, s\xc3\xb8lvgr\xc3\xa5 skr\xc3\xa5streker, og ved ytterkanten noen sm\xc3\xa5, svarte flekker. Bakvingen er gr\xc3\xa5brun, bare ubetydelig lysere enn forvingen.\n_START_SECTION_\nLevevis\n_START_PARAGRAPH_\nLarven lever p\xc3\xa5 r\xc3\xb8ttene av reinfann (Tanacetum vulgare), av og til p\xc3\xa5 prestekrage (Leucanthemum vulgare). De voksne viklerne flyr i mai-juni.\n_START_SECTION_\nUtbredelse\n_START_PARAGRAPH_\nArten er utbredt i Europa, unntatt i s\xc3\xb8r\xc3\xb8st, og ogs\xc3\xa5 i den nordlige delen av Asia og i Nord-Amerika._NEWLINE_Fra Norge kjennes det bare ett enkelt funn, fra Bod\xc3\xb8.'